Hei, denne artikkelen er over ett år gammel og kan inneholde utdatert informasjon

Ektefeller som begge røyker marihuana er mindre voldelige mot hverandre enn andre ektepar, ifølge en studie fra University of Buffalo.

Forskerne har fulgt 634 par i løpet av ni års ekteskap, der det regelmessig er stilt spørsmål om bruk av rusmidler og alkohol, samt voldsbruk overfor ektefellen.

I ekteskap der begge partnere røykte marihuana regelmessig, var det lavere forekomst av partnervold enn hos andre par.

Funnene var tydelige, selv etter at resultatene ble kontrollert for demografiske variabler, atferdsproblemer og alkoholbruk.

Studien bryter med mye annen amerikansk forskning på området, skriver Washington Post.

I USA har delstatene Colorado og Washington legalisert bruk, kjøp og salg av marihuana.

(NTB)



